1. Jautājums:

Pirmā daļa 1.2.5.1 punkts, okulāra FOV vērtība prasīta 25mm, vai tiks akceptēts līdzvērtīgs instruments, bet ar FOV vērtību 22mm?

Atbilde: Nē, netiks, jo neatbilst prasībām

1. Jautājums:

Pirmā daļa 1.2.6 sadaļa, vai tik akceptēts piedāvājums līdzvērtīga mikroskopa piedāvājumam ar 5 objektīvu revolveri (jo prasīti ir 4objektīvi) un sekojošiem objektīviem:

* 4X darbam gaisa vidē; skaitliskā apertūra N.A. 0,10; darba distance W.D. 11.9 mm
* 10X darbam gaisa vidē; skaitliskā apertūra N.A. 0,25; darba distance W.D. vismaz 8,00 mm
* 20X darbam gaisa vidē; skaitliskā apertūra N.A. 0,4; darba distance W.D. 1.5 mm
* 40X darbam gaisa vidē; skaitliskā apertūra N.A. 0,65; darba distance W.D. 0,36 mm

Atbildes: Nē, netiks akceptēts, 6 objektīvu revolveris prasīts, lai būtu iespēja nākotnē šo mikroskopu papildināt ar vēl 2 objektīviem, kā arī piedāvāto objektīvu tehniskie parametri neatbilst izvirzītajām prasībām.

1. Jautājums:

Pirmajā daļā automātiskajam mikrotomam 1.6.4 punktā griezuma biezuma diapazons prasīts līdz 100 µm, bet 1.6.5.5 punktā prasīts norādīt griezuma soli griezuma diapazonam no 100 – 300 µm. Lūdzu precizēt kāds ir instrumenta griezuma diapazons?

Atbilde: Tiks veikti labojumi, punkts 1.6.4 tiks izsvītrots.

1. Jautājums:

Pirmajā daļā 1.6.12 prasīts: Naža turētāja bāze: nobīdes funkcija: ziemeļu – dienvidu 24 mm, lūdzu precizēt ko nozīmē ziemeļu – dienvidu virziens mikrotoma korpusā?

Atbilde: Uz augšu un leju.

1. Jautājums:

Otrajā daļā morga aprīkojumam ir prasība, ka tas ir pārklāts ar baltu pulverkrāsu, kas ir salīdzinoši sarežģītāk kopjama. Vai tiks akceptēts piedāvājums, kur iekārtas ir no mehāniski apstrādāta nerūsējošā tērauda, kas arī tiek uzskatīts par industrijas standartu visā pasaulē tieši kopšana un ilgmūžības dēļ?

Atbilde: Jā, tiks akceptēts.

1. Jautājums:

Pirmajā daļā 1.4 sadaļā orgānu svariem ir prasīta svēršanas paplātes forma – taisnstūra 30x30 bez mērvienībām. SIA Hydrox vēlas piedāvāt citu formu – bļoda, lai novērstu orgānu, šķidrumu nokļuvi ārpus mērinstrumenta. Vai ir iespējams grozīt šo punktu par paplātes formu un izmēriem?

Atbilde: Mērvienība ir cm. Forma netiks mainīta, prasība izvirzīta atbilstoši institūta vajadzībām.

1. Jautājums:

Otrajā daļā 2.2 vēlamies noskaidrot vai lamināram var piedāvāt jaudīgāku gaismu (labāk izgaismo), kā arī 5800K nevis 5500k apgaismojuma krāsu, kas būtiski neietekmēs redzes nogurumu?

Atbilde: Jā, tiks akceptēts.

1. Jautājums:

Otrajā daļā, “Morga ledusskapis” 2.4.10 un 2.5.10 punktā, prasītais paplātes izmērs ir 2080X620x90 mm ar 200kg nestspēju. Šāda izmēra paplāte nav piemērota adipoziem mirušajiem, kā arī mirušajiem ar garumu virs 2080mm. SIA Hydrox vēlas piedāvāt lielāka izmēra paplātes 2200x670x80, kuras pilnībā spēj uzņemt liela izmēra mirušos. Vai šāds piedāvājums tiks akceptēts?

Atbilde: Prasība tiks precizēta.

1. Jautājums:

2.5.15 punktā prasīts aukstuma agregāts ar ļoti augstu dzesēšanas kapacitāti, kas praktiski ir nepieciešama tikai ļoti zemas kvalitātes ledusskapjiem. SIA Hydrox vēlas piedāvāt atbilstošu aukstuma agregātu, kas pilnībā izpilda temperatūras uzturēšanas prasības, bet ir mazākas jaudas?

Atbilde: Aukstuma agregātam jāizpilda dzesēšanas kapacitātes prasība - 2000 +/- 200 W.

1. Jautājums:

Otrajā daļā 2.6.1 punktā ir prasīts pacelšanas augstums 2100mm, kas šajā gadījumā liekas nevajadzīgs, ja rati ir paredzēti līķu ievietošanai ledusskapī un tehniskajā specifikācijā norādītā morga ledusskapja ceturtā līmeņa augstums ir 1570mm, kas ir par 530mm zemāk nekā ratu maksimālais pacelšanas augstums. Tāpat 2,1m ir praktiski neaizsniedzams augstums vidējam laboratorijas darbiniekam, kas nozīmē, ka darbinieks tāpat nespēj aizsniegt plati lai to ielādētu ledusskapī. Tāpēc vēlamies noskaidrot vai tiks pieņemts piedāvājums uz pacelšanas ratiem, kas ir ar atbilstošu pacelšanas augstumu pārējam piedāvātajam aprīkojumam?

Atbilde: Prasība tiks precizēta.